เล็งร้านนี้ไว้นานมาก แต่กว่าจะได้มีโอกาสเข้ามานั่งชิมก็ปาเข้าไปเกือบปีนึงแหล่ะ...เป็นร้านอาหารที่มีเมนูหลากหลายแนวให้เลือก หลักๆที่เห็นจะเป็นพวกอาหารไทย ซีฟู้ดต่างๆ 

พิกัดตั้งอยู่แถวซอยไปรษณีย์ ศรีราชา เป็นห้องกระจก ติดแอร์ โทนร้านสีขาวดูโปร่งสบายตา เปิดใหับริการ2ช่วง ในวันจันทร์-ศุกร์ 11.00-14.00 และ 16.00-22.30 ส่วนเสาร์-อาทิตย์ เวลาเดียวไม่มีเบรค 11.00-22.30น.

#สิ่งที่ชิมในวันนี้#

@ผัดเรือโป๊ะโบราณ รสชาติเป็นตามมาตรฐานทั่วไป ไม่ค่อยจัดจ้านดุเดือดตามสไตล์ลิ้นคนไทยมากมายนัก อยู่ในระดับที่เผื่อให้ชาวต่างชาติกินได้ไม่เผ็ดร้อน ไฮไลท์ของอาหารจานนี้ทีเด็ดอยู่ที่หอยแมลงภู่นิวซีแลนด์ตัวใหญ่ยักษ์ที่ใส่มาให้2ตัว (เสริ์ฟปุ๋บ...ต้องรีบแย่งตักก่อนนะ อิๆ) ปริมาณเมื่อเทียบจากราคา โดยรวมสำหรับความเห็นผม ไม่ค่อยสัมพันธ์กันสักเท่าไร แลดูน้อยจังครับ

@ส้มตำปูม้า อันนี้ไม่ได้อยากกิน แต่คนไปด้วยเขาสั่งก็เลยต้องชิม รสชาติ...ไม่ค่อยประทับใจครับ หวานเกินไป อาจจะไม่ใช่แนวที่ร้านนี้ถนัด (รึเปล่า?)

@เป็ดคั่วซอส เสริ์ฟมาพร้อมข้าวเกรียบทอด รสชาติจานนี้อร่อยดี เป็ดกรอบ ทอดมาแห้งดี แต่ได้รสซอสจากเนื้อเป็ดน้อยไปหน่อยนะ ส่วนน้ำจิ้มในเซตมี3อย่าง คือ ซีฟู้ด น้ำส้มสายชู และซีอิ้วหวาน แล้วแต่จะเลือกจิ้มนะ (แต่...ที่ถูกต้อง เข้ากะอาหารที่สุดคือซีอิ้วหวาน)

@ฮอยจ๊อปู อาหารจานนี้ได้มาฟรี จากการกดคูปองใน App wongnai ซึ่งที่จริงก็เกือบจะไม่ได้เหมือนกัน เพราะถามเด็กเสริ์ฟรอบสองรอบแกก็ยืนยันว่าไม่มีๆ ครั้งสุดท้ายเลยต้องงัดไม้ตายออกมา... เปิดหน้าAppในมือถือแล้วยื่นให้เด็กเสริ์ฟเอาไปให้เคาน์เตอร์แคชเชียร์ดู... ผลที่ได้ก็คือ...มี ใช้สิทธิ์ได้ เหอๆๆ 

แต่...รสชาติบอกตามตรงว่า ไม่ผ่านครับ ซึ่งผมได้อธิบายบางส่วนกับร้านไว้แล้ว (ก็เขาถามว่าอร่อยมัย?) คือ อย่างแรกเลยใส้ด้านทั่วไปไม่ได้มีปูเป็นก้อนๆ สูตรของทางร้านเป็นแบบยี่เนื้อปูด้านใน เมื่อแหวกดู (ดูได้จากภาพประกอบ) เนื้อปูเบาบาง น้อยมากๆ การปรุงรสก็อ่อนไม่เข้มข้น อีกทั้งการตั้งราคาขายก็แพงเกินจริงไปอย่างมาก (ทั้งนี้ผมอ้างอิงราคาจากคูปองที่ว่ามูลค่าฮอยจ๊อจานนั้น 180 บาท ดังนั้นเสริ์ฟมา6ลูก หารแล้วจะตกลูกละ 30 บาท) 

ซึ่งหากเป็นราคาขายที่แท้จริง จะแข่งขันกับเจ้าอื่นๆในท้องตลาดได้ยาก เพราะอย่างที่ทราบๆกันเอาแค่ระดับร้านอาหารในเมืองทั่วๆไปลูกนึงอย่างแพงๆที่สุดก็ตก17 บาทเอง แถมมีเนื้อกรรเชียงปูด้านในเป็นก้อนๆเลยนะครับ 

สรุปว่า จากการพูดคุยเล็กน้อยกับคนในร้าน(เข้าใจว่าเป็นผจก.) เขาบอกว่ามี2สาขา อีกสาขาอยู่ที่เชียงใหม่นะครับ สำหรับอาหารเท่าที่ลองๆ ก็น่าจะปกติมาตรฐานทั่วไป การบริการดูแลเอาใจใส่ดีเยี่ยม ยกเว้นเรื่องการสื่อสารกับพนักงานเรื่องโปรโมชั่นในappนะ เหอๆๆ 

*สำหรับผู้ที่สนใจรับสิทธิ์กิน ฮอยจ๊อปู ฟรี!! เพียงท่านกดคูปองใน App wongnai แจ้งทางร้าน ง่ายๆแค่นี้ หมดเขต 31 ม.ค. 2558*

#ค่าเสียหาย#
ผัดเรือโป๊ะ 220
เป็ดคั่ว 290
ตำปูม้า 90
ฮอยจ๊อ -

...จบ...



